**Adatkezelési tájékoztató az ebösszeírással és ebnyilvántartással kapcsolatos adatkezelésekről**

A **Tata Város Önkormányzata** (a továbbiakban: Önkormányzat/Adatkezelő) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, a továbbiakban GDPR/Rendelet) előírásai szerint ezúton tájékoztatja Önt, mint érintettet jelen tájékoztatóval és folyamatleírással az Ön személyes adatai kezelésével kapcsolatos minden tényről.

**Az Adatkezelő pontos megnevezése, elérhetőségei:**

|  |  |
| --- | --- |
| Adatkezelő neve: | Tata Város Önkormányzata |
| Székhely: | 2890 Tata, Kossuth tér 1. |
| PIR azonosító: | 729611 |
| adószám: | 15729617-2-11 |
| honlap: | [www.tata.hu](http://www.tata.hu) |
| telefonszám: | +36-34-588-600 |
| képviselő: | Michl József (polgármester) |
| adatvédelmi tisztiviselő: | L-Tender Zrt. |
| e-mail cím: | adatvedelem@tata.hu |

**Az adatkezelés céljai:**

(1) Ebösszeírás végzése.

(2) Ebrendészeti feladatok ellátása céljából ebnyilvántartás vezetése.

(3) Kapcsolattartás az illetékes hatóságokkal, és esetleg az eb tulajdonosával vagy az eb tartójával.

**Az adatkezelés jogalapja:**

Az adatkezelés az Adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükséges a GDPR 6. cikk (1) bekezdés e) pont alapján.

[vonatkozó tagállami jogszabály: az állatok védelméről és kíméletéről szóló 1998. évi XXVIII. törvény (a továbbiakban Ávt.)]

**kezelt adatok köre:**

Ebnyilvántartás és ebösszeíró nyilatkozat adattartalma:

a) az eb tulajdonosának neve, címe, telefonszáma, elektronikus levélcíme,

b) az ebtartó neve, címe, telefonszáma, elektronikus levélcíme,

c) az eb fajtája, neme, születési ideje, színe, hívóneve, törzskönyvi neve,

d) az eb tartási helye,

e) a beültetett transzponder sorszáma, a beültetés időpontja, a beültetést végző szolgáltató állatorvos neve, kamarai bélyegzője száma,

f) ivartalanított eb esetén az ivartalanítás időpontja, az ivartalanítást végző szolgáltató állatorvos neve, kamarai bélyegzője száma,

g) az eb oltási könyvének száma, az azt kiadó szolgáltató állatorvos neve, kamarai bélyegzője száma,

h) az eb veszettség elleni védőoltásainak időpontja,

i) az eb veszettség elleni védőoltásai során használt oltóanyagot, annak gyártási számát, valamint az oltást végző szolgáltató állatorvos neve, kamarai bélyegzője száma,

j) a veszettség szempontjából aggályos eb megfigyelési státuszának ténye, időpontja,

k) kisállatútlevéllel rendelkező eb esetén az útlevél száma, kiállításának időpontja, a kiállító szolgáltató állatorvos neve, kamarai bélyegzője száma,

l) az eb veszélyessé minősítésének tényére és időpontjára vonatkozó adat.

**Az adatkezelésbe bevont adatfeldolgozók és az adatfeldolgozási művelet megjelölése:**

Adatfeldolgozók:

ASP szakrendszer: NISZ Nemzeti Infokommunikációs Szolgáltató Zártkörűen Működő Részvénytársaság, Magyar Államkincstár, IdomSoft Informatikai Zártkörűen Működő Részvénytársaság, KINCSINFO Nonprofit Kft., [257/2016. (VIII.31.) Korm. Rendelet az önkormányzati ASP rendszerről, 38/2011. (III. 22.) Korm. rendelet a nemzeti adatvagyon körébe tartozó állami nyilvántartások adatfeldolgozásának biztosításáról – iratkezelő szakrendszer]

Technikai adatfeldolgozó: az Önkormányzat Hivatala, informatikai feladatokat ellátó megbízott.

**Az adatkezelés során az adat az alábbi harmadik személyek részére, a megjelölt jogalappal kerül továbbításra:**

Az Adatkezelő az adatokat harmadik fél részére kizárólag jogszabályi kötelezés alapján továbbítja.

**A személyes adatok tárolásának időtartama:**

Az önkormányzati hivatalok egységes irattári tervének kiadásáról szóló 78/2012. (XII. 28.) BM rendelet:

Ebnyilvántartás az „M106. Állattartók és állatállomány nyilvántartása” tételszám alapján nem selejtezhető (NS).

**Automatizált döntéshozatal ténye:**

Az adatkezelés során automatizált döntéshozatal nem történik.

**Az adatkezelés folyamatának leírása:**

Az Ávt. 42/B.§ (1) bekezdésének rendelkezése alapján az eb tartási helye szerint illetékes önkormányzat- ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira való tekintettel három évente legalább egy alkalommal ebösszeírást végez. Az ebösszeírás során az Önkormányzat jogosult kezelni az Ávt. 42/A. § (4) bekezdés szerinti adatokat.

Az eb tulajdonosa és tartója az ebösszeíráskor köteles a törvényben előírt adatokat a települési önkormányzat rendelkezésére bocsátani, melyet a vonatkozó felhívás szerinti nyilatkozaton tehet meg. Az önkormányzat az ebösszeírás alapján az ebtartók által szolgáltatott adatokról helyi elektronikus nyilvántartást vezet, az állat tulajdonosa, tartója és más személyek jogainak, személyes biztonságának és tulajdonának védelme, valamint ebrendészeti és állatvédelmi feladatainak hatékony ellátása céljából.

Az Önkormányzat az ebösszeírás alapján a kapott adatokat továbbá összeveti az ebnyilvántartásban rögzített adatokkal, és eltérés esetén adatot szolgáltat az ebnyilvántartás működtetőjének. Az ebnyilvántartás működtetőjének kérésére a Magyar Állatorvosi Kamara köteles a nyilvántartott ebekről adatot szolgáltatni.

Az Adatkezelő felhívja a figyelmet, hogy a személyes adatok forrása nem minden esetben az érintett, ha az ebtartó és ebtulajdonos személye nem egyezik, és az egyikük tette a nyilatkozatot.

Az Adatkezelő vélelmezi, hogy a nyilatkozatot kitöltő személy az érintett személytől felhatalmazással rendelkezik személyes adatainak Adatkezelő előtti feltárásához, átadásához.

A személyes adatokat az Adatkezelő papíralapon – zárható irodában, zárható szekrényben, szigorú és leszabályozott hozzáférés mellett – kezeli, őrzi. Amennyiben a papíralapú dokumentumokról elektronikus másolatot készít, azt saját tulajdonában lévő szigorú jogosultsági kiosztáson alapuló hozzáféréssel és jelszóval biztosított számítógépen és szerveren tárolja, kezeli.

**adatkezelés módja:** papíralapon, elektronikusan (nyilvántartás, papíralapú nyilatkozatok digitalizált másolata, elektronikusan beküldött nyilatkozatok)

**érintett:** ebtartó, ebtulajdonos

**érintett jogai:** hozzáféréshez, helyesbítéshez, törléshez, korlátozáshoz, tiltakozáshoz való jog

**Az érintetti joggyakorlásra vonatkozó szabályok:**

Az Adatkezelőtájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet jelen adatkezelési folyamat tekintetében:

* tájékoztatást kérhet személyes adatai kezeléséről,
* kérheti személyes adatainak helyesbítését,
* kérheti személyes adatai törlését, amennyiben a GDPR 17. cikk (1) bekezdésében foglalt valamely feltétel fennáll,
* kérheti személyes adatai kezelésének korlátozását,
* tiltakozhat az adatkezelés ellen: Ön jogosult arra, hogy a közérdekű vagy közhatalmi jogosítvány gyakorlásának keretében végzett feladat végrehajtásához szükséges adatkezelés ellen tiltakozzon. Amennyiben az adatok kezelése ellen tiltakozik, úgy az adatot az Adatkezelő nem kezeli tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.
* Jogorvoslattal élhet.

Kérelmét – személyes adatokkal kapcsolatos kérelem – elsősorban írásban terjesztheti be az Adatkezelőnek címzett, jelen tájékoztatóban feltüntetett elérhetőségén. Az igényt munkatársunk rögzíti és a kérelem beérkezésétől számított legkésőbb egy hónapon belül tájékoztatjuk Önt kérelmével kapcsolatosan. Ezt a határidőt maximum további két hónappal hosszabbíthatjuk meg, ha a kérelem összetettsége vagy az aktuálisan kezelt kérelmek száma ezt indokolja, ellenben erről a kérelem kézhezvételétől számított egy hónapon belül, elektronikus úton tájékoztatjuk.

Amennyiben nem intézkedünk, a kérelmére vagy az intézkedésünket nem fogadja el, úgy jogorvoslattal élhet. Adatkezelési eljárásunkkal kapcsolatos panasszal Ön fordulhat a Nemzeti Adatvédelmi és Információszabadság Hatósághoz vagy a lakóhelye, vagy tartózkodási helye szerinti Törvényszékhez.

Felhívjuk azonban a figyelmét, hogy a Nemzeti Adatvédelmi és Információszabadság Hatóság gyakorlata alapján panaszát akkor fogadja be a Hatóság, hogy ha előbb az Adatkezelőhöz, esetünkben tehát hozzánk fordult, de nem intézkedtünk a kérelmére vagy az intézkedésünket nem fogadta el. Javasoljuk ezért, hogy először az Adatkezelővelvegye fel a kapcsolatot!